 **บันทึกข้อความ**

**ส่วนราชการ** กสธ. (กง.สส.) โทร.๐-๒๒๔๑-7225

**ที่** มท ๐819.2/ **วันที่**  พฤศจิกายน 2564

**เรื่อง** ขอเชิญเข้าร่วมงานสมัชชาสุขภาพแห่งชาติครั้งที่ 14 พ.ศ. 2564

เรียน อสถ.

 **๑. ต้นเรื่อง**

 สถ. ได้รับแจ้งจากสำนักงานคณะกรรมการสุขภาพแห่งชาติว่า ตามพระราชบัญญัติสุขภาพแห่งชาติ พ.ศ. 2550 มาตรา 41 กำหนดให้คณะกรรมการสุขภาพแห่งชาติ จัดให้มีมติสมัชชาสุขภาพแห่งชาติอย่างน้อยปีละหนึ่งครั้ง เพื่อให้ประชาชนและหน่วยงานของรัฐเกิดกระบวนการร่วมแลกเปลี่ยนองค์ความรู้และเรียนรู้อย่างสมานฉันท์ ซึ่งคณะกรรมการสุขภาพแห่งชาติ ได้กำหนดจัดสมัชชาสุขภาพแห่งชาติ ครั้งที่ 14 พ.ศ. 2564 ระหว่างวันที่ 15 – 16 ธันวาคม 2564 ณ หอประชุมใหญ่ บริษัท โทรคมนาคมแห่งชาติ จำกัด (มหาชน) สำนักงานแจ้งวัฒนะ ภายใต้ประเด็นหลัก “พลังพลเมืองตื่นรู้ - สู้วิกฤตสุขภาพ” และร่วมกับภาคีเครือข่าย
จัดกิจกรรมแลกเปลี่ยนเรียนรู้ เรื่อง “อปท. กับการดูแลสุขภาพและการใช้ยาอย่างสมเหตุผล” ขึ้น ในวันที่
2 ธันวาคม 2564 จึงขอความอนุเคราะห์ สถ. ให้การสนับสนุนการจัดสมัชชาสุขภาพแห่งชาติ ดังนี้

 1.1 ขอใช้ห้องประชุมสำนักงานกองทุนบำเหน็จบำนาญข้าราชการส่วนท้องถิ่น เป็นสถานที่
จัดกิจกรรมแลกเปลี่ยนเรียนรู้ และขอเชิญ อสถ. กล่าวเปิดงานกิจกรรมแลกเปลี่ยนเรียนรู้และบรรยายในหัวข้อ “อปท. กับการดูแลสุขภาพและการใช้ยาอย่างสมเหตุผล” ในวันที่ 2 ธันวาคม 2564 เวลา 09.30 – 09.45 น.
 1.2 ประชาสัมพันธ์ผ่านช่องทางต่าง ๆ ของ สถ. และเชิญชวนผู้บริหารองค์กรปกครองส่วนท้องถิ่นทุกแห่งหรือผู้แทน เข้าร่วมกิจกรรมแลกเปลี่ยนเรียนรู้ดังกล่าว โดยรับชมการถ่ายทอดสดผ่าน Facebook สช. สำนักงานคณะกรรมการสุขภาพแห่งชาติ

 1.3 ขอเรียนเชิญ อสถ. หรือผู้แทน เข้าร่วมงานสมัชชาสุขภาพแห่งชาติ ครั้งที่ 14
พ.ศ. 2564 ระหว่างวันที่ 15 – 16 ธันวาคม 2564 ณ หอประชุมใหญ่ บริษัท โทรคมนาคมแห่งชาติ จำกัด (มหาชน) สำนักงานแจ้งวัฒนะ หรือประชุมออนไลน์ผ่านระบบ Zoom Meeting

 1.4 ประชาสัมพันธ์และเชิญชวนเจ้าหน้าที่ของ สถ. และผู้บริหาร อปท.ทุกแห่งหรือผู้แทน เข้าร่วมงานสมัชชาสุขภาพแห่งชาติ ครั้งที่ 14 พ.ศ. 2564 ระหว่างวันที่ 15 – 16 ธันวาคม 2564 โดยรับชม
การถ่ายทอดสดผ่าน Facebook สช. สำนักงานคณะกรรมการสุขภาพแห่งชาติ

(เอกสาร 1)

 **2. ข้อพิจารณา**

กสธ. (กง.สส.) พิจารณาแล้ว เห็นควรดำเนินการ ดังนี้

 2.1 อนุญาตให้สำนักงานคณะกรรมการสุขภาพแห่งชาติใช้ห้องประชุมสำนักงานกองทุนบำเหน็จบำนาญข้าราชการส่วนท้องถิ่นเป็นสถานที่จัดกิจกรรมแลกเปลี่ยนเรียนรู้ ในวันที่ 2 ธันวาคม 2564
ระหว่างเวลา 09.30 – 12.15 น. และมอบหมายให้ ศส. ดำเนินการควบคุมการถ่ายทอดสดร่วมกับสำนักงานคณะกรรมการสุขภาพแห่งชาติ

 2.2 ขอเชิญ อสถ. ร่วมเป็นเกียรติในการกล่าวเปิดงานฯ ตามข้อ 1.1 ทั้งนี้ หากติดราชการโปรดมอบหมาย ร.อสถ. (น.)

/2.3 แจ้งข้าราชการ...

-2-

 2.3 แจ้งข้าราชการในสังกัด สถ. ทั้งในส่วนกลางและภูมิภาค รวมทั้งผู้บริหารองค์กรปกครองส่วนท้องถิ่นและข้าราชการส่วนท้องถิ่นที่ปฏิบัติงานด้านสาธารณสุข เข้าร่วมกิจกรรมแลกเปลี่ยนเรียนรู้ดังกล่าว โดยรับชมการถ่ายทอดสดผ่าน Facebook สช. สำนักงานคณะกรรมการสุขภาพแห่งชาติ

 2.4 มอบหมาย ร.อสถ. (น) หรือผู้แทน เข้าร่วมงานสมัชชาสุขภาพแห่งชาติตามข้อ 1.3
 2.5 มอบหมายข้าราชการในสังกัด กสธ. เข้าร่วมงานสมัชชาสุขภาพแห่งชาติตามข้อ 1.3
 2.6 แจ้งข้าราชการในสังกัด สถ. ทั้งในส่วนกลางและส่วนภูมิภาค รวมทั้งผู้บริหารองค์กรปกครองส่วนท้องถิ่นและข้าราชการส่วนท้องถิ่นที่ปฏิบัติงานด้านสาธารณสุข เข้าร่วมงานสมัชชาสุขภาพแห่งชาติ ตามข้อ 1.4

 จึงเรียนมาเพื่อโปรดพิจารณาตามข้อ 2 หากเห็นชอบ โปรดลงนามในหนังสือที่เสนอมาพร้อมนี้

 (นางสาวสุจิตรา ดาวเรือง)

 หน.กง.สส. รกท.
 ผอ.กสธ.

หน.กง.สส. ...........................

จนท .....................................

|  |  |  |
| --- | --- | --- |
|  ที่ มท ๐๘๑๙.๒/ว  |   | กรมส่งเสริมการปกครองท้องถิ่นถนนนครราชสีมา เขตดุสิต กทม. ๑๐๓๐๐  |

 พฤศจิกายน 2564

เรื่อง การจัดกิจกรรมแลกเปลี่ยนเรียนรู้เรื่อง “อปท. กับการดูแลสุขภาพและการใช้ยาอย่างสมเหตุผล” และการจัด
 สมัชชาสุขภาพแห่งชาติ ครั้งที่ 14 พ.ศ. 2564

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการสุขภาพแห่งชาติ ที่ สช.สสช. 1381/2564

 ลงวันที่ 23 พฤศจิกายน 2564 จำนวน 1 ชุด

 ด้วยสำนักงานคณะกรรมการสุขภาพแห่งชาติ ขอความร่วมมือประชาสัมพันธ์เชิญชวนข้าราชการ
ในสังกัดและผู้บริหารองค์กรปกครองส่วนท้องถิ่น เข้าร่วมกิจกรรมแลกเปลี่ยนเรียนรู้เรื่อง “อปท. กับการดูแลสุขภาพและการใช้ยาอย่างสมเหตุผล” ในวันที่ 2 ธันวาคม 2564 ระหว่างเวลา 09.30 – 12.15 น. และการเข้าร่วมงานสมัชชาสุขภาพแห่งชาติ ครั้งที่ 14 พ.ศ. 2564 ระหว่างวันที่ 15 – 16 ธันวาคม 2564 โดยรับชม
การถ่ายทอดสดผ่าน Facebook สช. สำนักงานคณะกรรมการสุขภาพแห่งชาติ

 ในการนี้ กรมส่งเสริมการปกครองท้องถิ่น ขอความร่วมมือจังหวัดประชาสัมพันธ์เชิญชวนข้าราชการในสังกัด รวมทั้งผู้บริหารองค์กรปกครองส่วนท้องถิ่น ข้าราชการ และพนักงานส่วนท้องถิ่น
ที่ปฏิบัติงานด้านสาธารณสุข เข้าร่วมกิจกรรมแลกเปลี่ยนเรียนรู้และงานสมัชชาสุขภาพแห่งชาติ ครั้งที่ 14
พ.ศ. 2564 ตามวันและเวลาดังกล่าว ทั้งนี้สามารถดาวน์โหลดเอกสาร และ Link เข้าร่วมประชุมทาง
Zoom Meeting หรือรับชมการประชุมทาง Facebook ได้ที่เว็บไซต์ <https://bit.ly/3cK5eeU> หรือ QR code ท้ายหนังสือฉบับนี้

 จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น





กองสาธารณสุขท้องถิ่น

กลุ่มงานส่งเสริมสุขภาพ

ร.อสถ. ......................................

ผอ.กสธ. ....................................

หน.กง.สส. ................................

จนท. …………………………………..

โทรศัพท์ ๐-๒๒๔๑-7225/08-1174-3738
ไปรษณีย์อิเล็กทรอนิกส์ saraban@dla.go.th